दिल्ली में ISI एजेंट गिरफ्तार, महिला कर्नल को गलत फोटो से कर रहा था ब्लैकमेल
| सितंबर 19 , 2017 , 19:24 IST
दिल्ली पुलिस की स्पेशल सेल ने पाकिस्तानी खुफिया एजेंसी ISI के संदिग्ध एजेंट मोहम्मद परवेज को गिरफ्तार किया है। इस एजेंट पर भारतीय सेना की महिला कर्नल को ब्लैकमेल करने का आरोप लगा है। जिसके बाद मोहम्मद परवेज उत्तरी दिल्ली के चांदनी महल से गिरफ्तार किया गया है।
Suspected ISI agent arrested by Delhi Police for blackmailing a lady Colonel: Sources
संदिग्ध एजेंट पर महिला कर्नल की तस्वीर के साथ छेड़छाड़ कर आपत्तिजनक तस्वीरें कथित तौर पर वायरल करने की धमकी का आरोप है। इस मामले में मंगलवार को पुलिस ने बताया कि 30 साल के मोहम्मद परवेज को 13 सितंबर के दिन गिरफ्तार किया गया था।
फिलहाल स्थानीय पुलिस के अलावा स्पेशल सेल भी परवेज से पूछताछ कर रही है। उसने इस दौरान खुलासा किया कि वो कई बार पाकिस्तान जा चुका है। बता दें कि पाकिस्तानी खुफिया एजेंसी आईएसआई भारत के खिलाफ साजिश रचने के लिए जाना जाता है।
बीते वर्ष भारतीय सुरक्षा एजेंसियों ने कई ऐसे एजेंट को गिरफ्तार किया था, जो सेना की संवेदनशील जानकारियों को लीक करने के कोशिशों में लगे हुए थे। वहीं पुलिस को शक है कि आरोपी महिला कर्नल से संवेदवशील जानकारियां हासिल करने के लिए ब्लैकमेल कर रहा था।
टैग्स: Pakistan|#indian army| delhi police|Isi agent|Blackmailing lady colonel|Lady colonel